
תיקון שער 5 (חלק 4, פרק 3) -דיווח לממונה על שוק ההון

7. דיווחים של חברת ביטוח

7.2 דיווח רבעוני

תיקון שער 5 (חלק 4, פרק 3) -דיווח לממונה על שוק ההון - נספחים
חלק י"א "דיווח סולבנסי של חברת ביטוח"
1 . כללי
קבצי דיווח סולבנסי נועדו להעביר לממונה דיווח מפורט אודות נתוני המאזן הכלכלי של החברות, הרכב ההון של החברות, דרישת ההון בגין התרחישים ועמידה ביחס ההון הנדרש, והכל לפי חוזר ביטוח 2017-1-9 "יישום משטר כושר פירעון כלכלי של חברת ביטוח מבוסס Solvency II" (1.6.17) (להלן: "חוזר סולבנסי"). 
ראו פירוט של גיליונות הדיווח בקבצי דיווח סולבנסי בגיליון "תוכן עניינים" בכל אחד מקבצי דיווח סולבנסי. 
2 . כללי הדיווח 
הדיווח יעשה בהתאם לכללים הבאים:
(1) אמת מידה מדווחת - כל הנתונים בטפסים השונים ידווחו באלפי ש"ח וללא עיגולים. נתונים המדווחים באחוזים ידווחו בתבנית של אחוזים ולא כשבר עשרוני (X%). תאריכים ידווחו בפורמט DD/MM/YYYY.
(2) כל ההגדרות בקובץ הדיווח יהיו בהתאם למופיע בנספח זה ובחוזר סולבנסי.
(3) יש לשמור ולשלוח את הקבצים בפורמט company_name][q][yy]_Solvency.xlsx] לקובץ דיווח סולבנסי ו-company_name][q][yy]_Solvency_Add.xlsx] לקובץ דיווח סולבנסי משלים, כאשר: 
(1) [company_name] מייצג את שם החברה באנגלית. שם החברה מורכב מ-5 תווים. במקרה בו שם החברה קצר יותר יתוסף "_" לאחר שם החברה;
(2) [q] – מספר הרבעון. למשל "3" מייצגת את הרבעון השלישי;
(3) [yy] – שתי הספרות האחרונות בשנה. למשל "17" מייצג את שנת "2017".
3 . אישור רואה חשבון על הדיווחים
דיווחי סולבנסי יבדקו בידי רואה החשבון המבקר של חברת הביטוח. אישור רואה החשבון המבקר ישמר במשרדי החברה. 
4 . דיווח מחדש של דיווחי סולבנסי
התגלתה טעות מהותית בדיווחי סולבנסי של חברת ביטוח, תעביר החברה לממונה דיווחי סולבנסי מתוקנים תוך 30 יום מן המועד שבו נתגלתה הטעות. 
לעניין זה, "טעות מהותית" – כהגדרתה בחלק י' לנספח זה.

